คือ ฟันกรามด้านบนข้างซ้ายแตกมาน่าจะหลายปีแล้วค่ะ เมื่อช่วงอาทิตย์ที่ผ่านมารู้สึก เสียวฟัน ปวดฟันนิดหน่อย แต่พออ้าปากกว้างๆ หรือหาว มักจะเจ็บหรือปวดบริเวณแก้มแถวๆใบหู อยากทราบว่าเกี่ยวกับที่ฟันกรามแตกหรือเปล่าคะ
สวัสดีค่ะ อาการปวดแก้มด้านซ้ายอาจมีสาเหตุจากปวดจากฟันที่ผิดปกติ เช่นฟันผุ ฟันคุด ฟันกรามแตกดังกล่าวมา หรือสาเหตุอื่นๆเช่น ข้อต่อบริเวณขากกรรไกรอักเสบ ต่อมน้ำลายบริเวณกกหูอักเสบ หรือเกิดตามหลังอุบัติเหตุเช่นการกระแทกแรงๆบริเวณดังกล่าวแนะนำสังเกตอาการค่ะว่าปวดมากไม่ทุเลา ร่วมกับสังเกตอาการอื่นๆเช่นลักษณะการปวดว่าปวดต่อเนื่องกันทั้งวันหรือไม่ หรือปวดแค่เฉพาะช่วงที่จะต้องบดเคี้ยวอาหาร มีเลือดออกที่ในช่องปากหรือเหงือกร่วมด้วยหรือเปล่า บวมที่บริเวณที่ปวดมากหรือไม่ มีไข้ ปวดหู ปวดศีรษะ มีของเหลวกลิ่นเหม็นไหลออกมา หากมีอาการเหล่านี้ควรไปพบแพทย์ระหว่างนี้ประคบเย็น รับประทานยาแก้ปวด รับประทานอาหารอ่อนๆ และแปรงฟัน 2 ครั้งเช้าเย็น